Ir-Regolament tal-Kummissjoni (KE) Nru 2054/2003
tal-21 ta’ Novembru 2003
li jissupplimenta l-L-Anness mar-Regolament (KE) Nru 2400/96 dwar ir-reġistrazzjoni ta’ ċerti ismijiet fir-Reġistru ta’ ismijiet ta’ oriġini protetti u indikazzjonijiet ġeografiċi protetti (Mantequilla de l’Alt Urgell y la Cerdanya jew Mantega de l’Alt Urgell i la Cerdanya)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Lulju 1992 dwar il-protezzjoni ta’ l-indikazzjonijiet ġeografiċi u l-ismijiet ta’ oriġini għal prodotti agrikoli u oġġetti ta’ l-ikel [1], kif l-aħħar emendat bir-Regolament (KE) Nru 806/2003 [2], u b’mod partikolari l-Artikolu 6(3) u (4) tiegħu,
Billi:
(1) Taħt l-Artikolu 5 tar-Regolament (KEE) Nru 2081/92, Spanja bagħtet lill-Kummissjoni applikazzjoni għar-reġistrazzjoni ta’ l-isem "Mantequilla de l’Alt Urgell y la Cerdanya" jew "Mantega de l’Alt Urgell i la Cerdanya" bħala isem ta’ oriġini.
(2) Skond l-Artikolu 6(1) ta’ dak ir-Regolament, l-applikazzjoni nstabet li tissodisfa r-rekwiżiti kollha preskritti fih u b’mod partikolari li fiha l-informazzjoni kollha rekwiżita skond l-Artikolu 4 tiegħu.
(3) Ebda dikjarazzjoni ta’ oġġezzjoni, fit-tifsira ta’ l-Artikolu 7 tar-Regolament (KEE) Nru 2081/92, ma ntbagħtet lil-Kummissjoni wara l-pubblikazzjoni fil-Ġuranl Uffiċjali ta’ l-Unjoni Ewropea [3] ta’ l-isem elenkat fl-Anness ta’ dan ir-Regolament.
(4) Bħala konsegwenza l-isem jikkwalifika għall-inklużjoni fir-"Reġistru ta’ ismijiet ta’ oriġini protetti u indikazzjonijiet ġeografiċi protetti" u li għandu jkun protett fuq livell Komunitarju bħala isem ta’ oriġini protett.
(5) L-Anness ma’ dan ir-Regolament jissuplimenta l-Anness mar-Regolament tal-Kummissjoni (KE) Nru 2400/96 [4], kif l-aħħar emendat bir-Regolament (KE) Nru 1979/2003 [5],
ADOTTAT DAN IR-REGOLAMENT:
Artikolu 1
L-isem elenkat fl-Anness ma’ dan ir-Regolament huwa b’dan miżjud ma’ l-Anness mar-Regolament (KE) Nru 2400/96 u rreġistrat bħala isem ta’ oriġini protett (IOP) fir-"Reġistru ta’ isem ta’ oriġini protett u indikazzjonijiet ġeografiċi protetti" li jipprovdi għalih l-Artikolu 6(3) tar-Regolament (KEE) Nru 2081/92.
Artikolu 2
Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-21 ta’ Novembru 2003.